Poliisi kertoo jatkavansa tapahtuman selvittämistä eikä tiedota tutkinnan tässä vaiheessa asiasta enempää. Kuva: Heikki Uusitalo

Oulun poliisilla on tutkittavana kaksi epäiltyä seksuaalirikosta, jotka tapahtuivat uudenvuodenyönä Oulussa.



Tutkintanimikkeinä ovat tällä hetkellä raiskaus ja törkeä lapsen seksuaalinen hyväksikäyttö. Asianomistajina on kaksi alaikäistä tyttöä.



Rikoksista epäillään ulkomaalaistaustaisia miehiä. Epäillyt ovat poliisin tiedossa.



Ketään ei toistaiseksi ole otettu kiinni tapaukseen liittyen. Poliisi ei toistaiseksi täsmennä epäiltyjen henkilöiden lukumäärää.



Poliisi kertoo jatkavansa tapahtuman selvittämistä eikä tiedota tutkinnan tässä vaiheessa asiasta enempää.